
Gareth:	Rwyt ti’n ffit iawn, on’d wyt ti Elfed.
Elfed:	Wel, falle mod i, erbyn meddwl, wir.
Gareth:	Pa mor aml fyddi di’n mynd i’r gampfa, dwed?
Elfed:	O, dwywaith yr wythnos, falle. Ro’n i’n arfer mynd yn amlach pan o’n i’n ifanc. Beth fyddi di’n wneud i gadw’n heini, ’te, Gareth?
Gareth:	Dim byd llawer. Bydda i’n nofio pan fydda i ar fy ngwyliau. Y tro diwethaf, yn Tenerife, nofiais i bob dydd. Ond fues i erioed yn aelod o gampfa, a faswn i byth yn ymaelodi chwaith, a bod yn onest.
[bookmark: _GoBack]Elfed:	Wel, mae mantais (advantage)  ac anfantais (disadvantage)  o fod yn aelod a dweud y gwir. Y fantais yw bod rhaid mynd i’r gampfa achos dy fod ti wedi talu trwy dy drwyn.
Gareth:	A’r anfantais?
Elfed:	Wel, yr anfantais yw dy fod ti’n talu trwy dy drwyn!
Gareth: 	Yn gywir, Elfed!
Elfed:	Ond mae wedi bod yn werth yr arian i fi hyd yn hyn, rhaid cyfaddef. Do’n i byth yn ymarfer cyn ymaelodi.
Gareth:	Ro’n i’n arfer rhedeg tipyn. Ond a i byth i redeg eto ar ôl y llawdriniaeth ar fy mhen-glin.
Elfed:	O, druan â ti. Fel ’na mae. Gwell i ti gadw at y nofio, dw i’n meddwl. 

